
118                                                                  DR 30.7.2018                                                       

 
Dato' Masir anak Kujat [Sri Aman]: Okey. Samalah. Saya harap kementerian akan 

mengkaji perkara ini kerana safari di Kapit pun juga agak rancak. Tuan Yang di-Pertua, masa 
tidak mencukupi. Saya akan menyentuh perkara-perkara lain dalam bajet nanti. Saya 
menyokong. Terima kasih. 

Timbalan Yang di-Pertua [Dato' Mohd Rashid Hasnon]: Terima kasih, Yang 
Berhormat Sri Aman. Sekarang saya menjemput Yang Berhormat Tangga Batu. 

 

[Tuan Yang di-Pertua mempengerusikan Mesyuarat] 

 

8.32 mlm. 

Puan Rusnah binti Aluai [Tangga Batu]: Bismillahi Rahmani Rahim. Tuan Yang 
di-Pertua, terima kasih kepada Tuan Yang di-Pertua kerana telah memberikan peluang dan 
ruang untuk saya mengambil bahagian buat pertama kalinya dalam perbahasan Usul 
Menjunjung Kasih Titah Seri Paduka Baginda Yang di-Pertuan Agong pada kali ini. Terima 
kasih juga saya ucapkan kepada Datuk Seri Anwar Ibrahim, pencetus reformasi yang 
sekarang menjadi realiti. Reformasi 20 tahun... [Tepuk]  

Tuan Yang di-Pertua, ingin saya mengimbau kembali sejarah pemimpin wanita 
rantau Asia seperti berikut. Di Indonesia kita ada Megawati Seokarnoputri. Di Thailand kita 
ada Yingluck Shinawatra. Presiden Filipina yang Ke-11, Corazon Aquino. Presiden Filipina 
Ke-14, Gloria Macapagal Arroyo. Presiden Singapura dan bekas Speaker Parlimen 
Singapura Puan Halimah Yacob.  

Izinkan saya mengucapkan tahniah kepada Kerajaan Pakatan Harapan kerana telah 
melakar sejarah dengan mengiktiraf Yang Amat Berhormat Dato’ Seri Dr. Wan Azizah Wan 
Ismail sebagai wanita pertama sebagai Yang Amat Berhormat Timbalan Perdana Menteri... 
[Tepuk] Penghargaan ini membuktikan status yang tinggi kedudukan wanita di bawah 
Pakatan Harapan. 

Jika Presiden Corazon Aquino menerima jolokan sebagai Mother of Asian 
Democracy disebabkan beliau menjadi pemimpin wanita pertama negara di rantau Asia 
Tenggara pada tahun 1986, maka pastilah gelaran sebagai Mother of Malaysian Democracy 
harus diberikan kepada Dato’ Seri Dr. Wan Azizah Wan Ismail.  

Saya juga mengucapkan terima kasih yang tidak terhingga kepada saudara Rafizi 
Ramli dan INVOKE yang dari awal percaya bahawa kerusi Tangga Batu ini boleh dimenangi 
kerana jumlah pengundi atas pagarnya adalah 60 peratus dan terus menggesa dan 
membantu agar kami melipat gandakan usaha. Sudah tentu atas kerja kuat jentera yang tidak 
mengharap balasan serta kasih sayang pengundi-pengundi Parlimen Tangga Batu, dengan 
izin Allah, yang memberi kemenangan kepada saya calon Pakatan Harapan. Parlimen ini 
terdiri dari Sungai Udang iaitu kawasan bekas Yang Amat Berhormat Ketua Menteri Melaka, 
DUN Pantai Kundur, DUN Paya Rumput dan DUN Klebang. 

 
Tangga Batu nama kawasan, 
 Terbentang indah Pantai Puteri, 
Kalau tidak kerana tuan, 
 Tidak kami berdiri di sini. 

 Ucapan saya akan tertumpu pada beberapa perkara. Pertama ialah isu wanita. 
Dalam ayat al-Quran terdapat ayat yang berbunyi begini... [Membaca sepotong ayat Al-
Quran] “Lelaki itu adalah pemimpin wanita, lelaki itu adalah pelindung wanita.” Usul-usul 
memartabatkan wanita dari segi penglibatan dari segi ekonomi, sosial dan politik telah banyak 
diperkatakan dan sedang diberi perhatian oleh Yang Berhormat Menteri Pembangunan 
Wanita dan Masyarakat.  

Saya melihat kedudukan wanita dari segi fitrah asalnya iaitu sebagai ibu rumah 
tangga dengan mengukuhkan fungsi suami sebagai pemberi nafkah dan ketua keluarga. 

 

 



Dato' Masir anak Kujat [Sri Aman]: Okey. Samalah. Saya harap kementerian akan mengkaji perkara ini kerana safari di Kapit pun juga agak rancak. Tuan Yang di-Pertua, masa tidak mencukupi. Saya akan menyentuh perkara-perkara lain dalam bajet nanti. Saya menyokong. Terima kasih. Timbalan Yang di-Pertua [Dato' Mohd Rashid Hasnon]: Terima kasih, Yang Berhormat Sri Aman. Sekarang saya menjemput Yang Berhormat Tangga Batu. [Tuan Yang di-Pertua mempengerusikan Mesyuarat]. 8.32 mlm. Puan Rusnah binti Aluai [Tangga Batu]: Bismillahi Rahmani Rahim. Tuan Yang di-Pertua, terima kasih kepada Tuan Yang di-Pertua kerana telah memberikan peluang dan ruang untuk saya mengambil bahagian buat pertama kalinya dalam perbahasan Usul Menjunjung Kasih Titah Seri Paduka Baginda Yang di-Pertuan Agong pada kali ini. Terima kasih juga saya ucapkan kepada Datuk Seri Anwar Ibrahim, pencetus reformasi yang sekarang menjadi realiti. Reformasi 20 tahun... [Tepuk] Tuan Yang di-Pertua, ingin saya mengimbau kembali sejarah pemimpin wanita rantau Asia seperti berikut. Di Indonesia kita ada Megawati Seokarnoputri. Di Thailand kita ada Yingluck Shinawatra. Presiden Filipina yang Ke-11, Corazon Aquino. Presiden Filipina Ke-14, Gloria Macapagal Arroyo. Presiden Singapura dan bekas Speaker Parlimen Singapura Puan Halimah Yacob. Izinkan saya mengucapkan tahniah kepada Kerajaan Pakatan Harapan kerana telah melakar sejarah dengan mengiktiraf Yang Amat Berhormat Dato' Seri Dr. Wan Azizah Wan Ismail sebagai wanita pertama sebagai Yang Amat Berhormat Timbalan Perdana Menteri... [Tepuk] Penghargaan ini membuktikan status yang tinggi kedudukan wanita di bawah Pakatan Harapan. Jika Presiden Corazon Aquino menerima jolokan sebagai Mother of Asian Democracy disebabkan beliau menjadi pemimpin wanita pertama negara di rantau Asia Tenggara pada tahun 1986, maka pastilah gelaran sebagai Mother of Malaysian Democracy harus diberikan kepada Dato' Seri Dr. Wan Azizah Wan Ismail. Saya juga mengucapkan terima kasih yang tidak terhingga kepada saudara Rafizi Ramli dan INVOKE yang dari awal percaya bahawa kerusi Tangga Batu ini boleh dimenangi kerana jumlah pengundi atas pagarnya adalah 60 peratus dan terus menggesa dan membantu agar kami melipat gandakan usaha. Sudah tentu atas kerja kuat jentera yang tidak mengharap balasan serta kasih sayang pengundi-pengundi Parlimen Tangga Batu, dengan izin Allah, yang memberi kemenangan kepada saya calon Pakatan Harapan. Parlimen ini terdiri dari Sungai Udang iaitu kawasan bekas Yang Amat Berhormat Ketua Menteri Melaka, DUN Pantai Kundur, DUN Paya Rumput dan DUN Klebang. Tangga Batu nama kawasan, Terbentang indah Pantai Puteri, Kalau tidak kerana tuan, Tidak kami berdiri di sini. Ucapan saya akan tertumpu pada beberapa perkara. Pertama ialah isu wanita. Dalam ayat al-Quran terdapat ayat yang berbunyi begini... [Membaca sepotong ayat Al- Quran] "Lelaki itu adalah pemimpin wanita, lelaki itu adalah pelindung wanita." Usul-usul memartabatkan wanita dari segi penglibatan dari segi ekonomi, sosial dan politik telah banyak diperkatakan dan sedang diberi perhatian oleh Yang Berhormat Menteri Pembangunan Wanita dan Masyarakat. Saya melihat kedudukan wanita dari segi fitrah asalnya iaitu sebagai ibu rumah tangga dengan mengukuhkan fungsi suami sebagai pemberi nafkah dan ketua keluarga.